
FORORD


Mens min 6. bog var ved at blive gjort helt færdig på forlaget, begyndte jeg at skrive på denne min 7. bog: ”DAGBOGS-BLADE FRA 2022”


Bogen er tilegnet Anni, vores familier og nære venner og omfatter dagbogsoptegnelser fra månederne januar, februar, marts, april og maj.


Den handler meget om gode og glade minder, men det var ikke til at komme uden om den vanvittige despot i Rusland, Vladimir, Adolf, Sadam, Lukasjenko Putin. Jeg læser hos Samuel Rachlin, der selv er født og opvokset i Sibirien og tidligere korrespondent for DR først i Moskva og siden i USA, at navnene Vladimir, Volodymyr og også danske Valdemar kan have betydningen: Verdens Herre / Verdens Hersker,


Så der er altså virkelig noget her, den gale Putin har fået helt galt i halsen. Tak for den oplysning til Samuel Rachlin – det var jeg ikke klar over.


En stor tak til mit barnebarn Benjamin Sackett Lössl på nu 19 år for hjælp og klargøring af fotos til bogen.




JANUAR


Stille nytårsaften herhjemme – bare min dejlige kæreste Anni og jeg efter en Corona-forstyrret jul med aflysning af vores Sveriges-juletur, som dog alligevel blev til en hyggelig jul i Ødum hos Dana, Martin og Benjamin, hvor også Astrid, ”Store Benjamin” sammen med deres skønne piger Oona og Vega – mine yngste børnebørn på 6 år var med. Det lader sig gøre, fordi min svigerdatter Dana og søn Martin har et dejligt stort hus med stue, 4 værelser og to badeværelser, såmænd. Hvor heldigt!

